Aiol.Mys.: Kaikos — westl. von Kınık [Ac: Gambreion] — Ende 3.Jh.v.Chr. — CIG 3562
Region: Asia Minor — Mysia [Kaïkos], Pergamon

αγαθηι τυχηι ιερονομουντος δημητριου μηνος θαργηλιωνος δευτεραι αλεξων δαμωνος ειπεν νομον ειναι γαμβρειωταις τας πενθουσας εχειν φαιαν εσθητα μη κατερρυπωμενην χρησθαι δε και τους ανδρας και τους παιδας τους πενθουντας εσθητι φαιαι εαμ μη βουλωνται λευκηι επιτελειν δε τα νομιμα τοις αποιχομενοις εσχατον εν τρισι μησιν τωι δε τεταρτωι λυειν τα πενθη τους ανδρας τας δε γυναικας τωι πεμπτωι και εξανιστασθαι εκ της κηδειας και εκπορευεσθαι τας γυναικας τας εξοδους τας εν τωι νομωι γεγραμμενας επαναγκον τον δε γυναικονομον τον υπο του δημου αιρουμενον τοις αγνισμοις τοις προ των θεσμοφοριων επευχεσθαι τοις εμμενουσιν και ταις πειθομεναις τωιδε τωι νομωι ευ ειναι και των υπαρχοντων αγαθων ονησιν τοις δε μη πειθομενοις μηδε ταις εμμενουσαις ταναντια και μη οσιον αυταις ειναι ως ασεβουσαις θυειν μηθενι θεων επι δεκα ετη τον δε μετα δημητριον στεφανηφορον ταμιαν αιρεθεντα αναγραψαι τονδε τον νομον εις δυο στηλας και αναθειναι τημ μεν μιαν προ των θυρων του θεσμοφοριου την δε προ του νεω της αρτεμιδος της λοχιας ανενεγκατω δε ο ταμιας το αναλωμα το γενομενον εις ταστηλας τωι πρωτωι λογιστηριωι.